אריאנה גרנדה
קריירה > 2023–הווה: "מרשעת" ו-Eternal Sunshine

ב-23 בפברואר 2023 יצא רמיקס לשיר "Die for You" של הזמר דה ויקנד, הרמיקס מהווה את השיתוף פעולה הרביעי של השניים, לאחר צאתו הוא הגיע למקום הראשון במצעד הבילבורד הוט 100. זהו הדואט המשותף השני של השניים שהגיע להישג זה, בנוסף לכך הוא הפך לרמיקס המושמע ביותר ב-24 שעות בספוטיפיי, עם 8.9 מיליון השמעות.
לאחר תקופה של שלוש שנים בהן גרנדה לא הוציאה מוזיקה מקורית חדשה והתמקדה בעיקר בקידום מותג הביוטי שלה וצילומי העיבוד הקולנועי של יוניברסל למחזמר "מרשעת" בברודוויי, שצפוי לצאת לאקרנים בנובמבר 2024,
פורסם שהיא עברה שינוי של סוכנים, מהמנהל הוותיק סקוטר בראון לייצוג על ידי ברנדון קריד. ושהיא משתפת פעולה על האלבום השביעי שלה עם מקס מרטין ואיליה סלמנזאדה, אשר שיתפו איתה פעולה באלבומיה השני והשלישי.
היא הוציאה את אלבומה השביעי "Eternal Sunshine" ב-8 במרץ 2024, האלבום מהווה את אלבום הקונספט הראשון של גרנדה, הוא מושפע מהסרט ״שמש נצחית בראש צלול״, ואף יצא לאור מספר ימים לפני ציון 20 שנה להוצאה המקורית של הסרט, בנוסף לכך זהו האלבום הראשון של גרנדה שהיא שותפה להפקתו ומקבלת קרדיט יחיד על כתיבת כל שיריו, האלבום זכה לשבחי הביקורות והיה לאלבומה השישי להגיע אל המקום הראשון במצעד האלבומים האמריקאי, הוא הגיע גם לפסגת המצעד האלבומים הבריטי, האוסטרלי ועוד רבים, הסינגל הראשון מתוך האלבום; "Yes, And?", יצא כחודשיים קודם לכן, ב-12 בינואר 2024. השיר, אשר מושפע מתרבות הנשפים הפופולרית בקרב קהילת הלהט"ב, הגיע למקום הראשון במצעד הבילבורד הוט 100, וחיזק את מעמדה של גרנדה כ"גיי אייקון" הקליפ לשיר מהווה רפרנס לקליפ של הזמרת פאולה עבדול לשיר "Cold Hearted" שיצא בשנת 1989, בנוסף לכך הוא גם הגיע למקום ראשון במצעד בילבורד גלובל 200 ובילבורד גלובל ללא ארצות הברית, וגם במצעד קנדה הוט 100; והגיע לחמישייה הראשונה באוסטרליה, מצעד הסינגלים האירי, מצעד הסינגלים ניו זילנדי, ומצעד הסינגלים הבריטי. הסינגל השני מהאלבום; "We Can't Be Friends (Wait for Your Love)" יצא ביחד עם האלבום ושיחזר את הצלחת הסינגל הקודם, כאשר היה לשיר התשיעי של גרנדה להגיע אל המקום הראשון במצעד האמריקאי ובעוד מספר רב של מצעדים ברחבי העולם, הקליפ לשיר מהווה שיחזור סצנות מהסרט שהאלבום מבוסס עליו. באוקטובר 2024, גרנדה הנחתה את התוכנית "סאטרדיי נייט לייב" במסגרת העונה ה-50 של התוכנית.
ב-6 במאי 2024 הופיעה גרנדה בנשף המט גאלה ואל הבמה הצטרפה סינתיה אריבו כדי לסגור את הופעתה. "The Boy Is Mine", שהגיע לטופ 20 בבילבורד, שוחרר כסינגל השלישי מהאלבום ביוני; רמיקס לשיר בהשתתפות ברנדי נורווד ומוניקה הגיע מאוחר יותר באותו החודש. 
ב-22 באוגוסט 2024, גרנדה הוציאה מהדורה מחודשת של אלבום האולפן השני שלה, My Everything, לרגל יום השנה העשירי לתקליט. שתי מהדורות מורחבות של Eternal Sunshine המכילות רמיקסים לסינגלים שהוצאו מראש, הופעת אורח של טרוי סיוון וגרסאות חיות של כמה רצועות, יצאו בהפתעה במרץ ובאוקטובר. גרנדה הופיעה ברמיקס ל-"Sympathy Is a Knife" באלבום הרמיקס של צ׳ארלי XCX -  Brat and It's Completely Different but Also Still Brat, שיצא ב-11 באוקטובר 2024.
בטקס פרסי הגראמי השנתי ה-67, גראנדה הייתה מועמדת לאלבום הפופ הווקאלי הטוב ביותר (Eternal Sunshine), צמד הפופ/הופעת הפופ הטובה ביותר ("The Boy IsMine" רמיקס), והקלטת הדאנס פופ הטובה ביותר ("Yes, And?").
גרנדה כיכבה בתפקיד גלינדה, לצד סינתיה אריבו בתפקיד אלפבה, בעיבוד הקולנועי בשני חלקים למחזמר הפנטזיה מרשעת, בבימויו של ג'ון מ. צ'ו. היא לוהקה בנובמבר 2021, ונבחנה חמש פעמים לתפקיד. בקרדיטים היא מופיעה בשם הולדתה ״אריאנה גרנדה-בוטרה״, שהיה שמה כשראתה לראשונה את המחזמר הבימתי בגיל 10. החלק הראשון, יצא לאקרנים ב-22 בנובמבר 2024. וזכה להצלחה ביקורתית ומסחרית, הכניס למעלה מ-730 מיליון דולר ברחבי העולם והפך לעיבוד הקולנועי של מחזמר הרווחי ביותר בכל הזמנים. ההופעה והתזמון הקומי של גרנדה זכו לשבחים מהמבקרים; היא הייתה מועמדת לקטגוריות שחקנית משנה בטקס פרסי אוסקר ה-97, פרסי גלובוס הזהב ה-82, פרסי איגוד מבקרי הקולנוע האמריקאי ה-30, פרסי האקדמיה הבריטית ה-78, ופרס גילדת שחקני המסך ה-31. כדי לקדם את הסרט, היא הופיעה בסאטרדיי נייט לייב כמנחה ב-12 באוקטובר 2024. הפרק השיג את הרייטינג הגבוה ביותר של התוכנית מאז מאי 2021 והפך לפרק הנצפה ביותר שלה במסגרת התוכנית. בפסקול הנלווה לסרט, Wicked: The Soundtrack, גרנדה מבצעת שבעה שירים מהמחזמר. הוא זכה לקבלה חיובית והופיע לראשונה במקום השני בבילבורד 200 עם 139,000 עותקים שנמכרו, מה שהפך אותו לבכורה הגבוהה ביותר לפסקול שמתבסס על עיבוד קולנועי למחזמר. ב-2 במרץ 2025, פתחו גרנדה ואריבו את טקס פרסי האוסקר ה-97 עם ביצועם לשירים מה״יקום״ של ארץ עוץ: Over the Rainbow, Home, ו-Defying Gravity.